User:Nivethitha sundarbabu/sandbox

SINGAPORE POLYTECHNIC சிங்கப்பூர் பலதுறை தொழில்நுட்பக் கல்லூரி பலதுறைத் தொழிற்கல்வி பயிலும் மாணவர்களுக்காக உருவாக்கப்பட்டதுதான் சிங்கப்பூர் பலதுறை தொழிற்கல்வி மையம். இதுவே சிங்கப்பூரில் தொடங்கப்பட்ட, முதல் பலதுறை தொழிற்கல்வி ஆகும். இக்கல்லூரி, 38 ஹெக்டேர் பரப்பளவில் அமைக்கப்பட்டுள்ளது. மாணவர்களுக்கு படிப்பையும், ஆராய்ச்சி செய்யும் திறனையும் வெவ்வேறு துறைகளில் மேம்படுத்துவதே இதன் நோக்கம். இது 1954ஆம் ஆண்டு, அக்டோபர் மாதம் 27ஆம் தேதி பிரின்ஸ் எட்வட் சாலையில் தொடங்கப்பட்டது. பின்னர், 1978ஆம் ஆண்டு டோவர் ரயில் நிலையம் அருகில் மாற்றி அமைக்கப்பட்டது. இதில் தற்போது சுமார் 15,900 மாணவர்களும், 1500 ஆசிரியர்களும் உள்ளனர். வளர்ச்சி கடந்த நான்கு வருடங்களாக உயர்நிலைப் படிப்பை முடிக்கும் மாணவர்கள் நிறைய பேர், பலதுறைத் தொழிற்கல்விக்குச் செல்லவே அதிக நாட்டம் கொள்வதாக அண்மைய ஆய்வுகள் காட்டுகின்றன. இதன் பலனாக சிங்கப்பூர் பலதுறை தொழிற்கல்வியின் கல்வி அமைச்சு சேர்மான விழுகாட்டை 12.5%ல் இருந்து 15%மாக உயர்த்தி உள்ளது. மேலும், அந்த ஆய்வில் பலதுறை தொழிற்கல்வி செல்ல விரும்பும் மாணவர்கள், எந்த பலதுறை தொழிற்கல்விக்குச் செல்ல விரும்புகிறார்கள் என்பதும் ஆராயப்பட்டது. அந்த ஆராய்ச்சியின் முடிவில் சிங்கப்பூர் பலதுறை தொழிற்கல்வியே முதல் இடத்தைப் பிடித்துள்ளது. சிங்கப்பூர் பலதுறை தொழிற்கல்வியில் தொழில் சம்மந்தப்பட்ட படிப்பை மாணவர்கள் கற்பதால், பிற்காலத்தில் இவர்கள் பலதுறை தொழிற்கல்வி முடித்ததும் சுலபமாக வேலைக்குச் செல்லலாம் அல்லது பல்கலைகழகத்தில் மேற்ப்படிப்பையும் தொடரலாம். இது ஓர் அரிய வாய்ப்பு. உயர்நிலை மாணவர்கள் பலர் சிங்கப்பூர் பலதுறை தொழிற்கல்வியை தேர்வு செய்யக் காரணம், அதன் கற்றல் முறையும், வேலைவாய்ப்புத் தன்மையுமே ஆகும். இங்கு முழு நேர கல்வியும் பகுதி நேரக் கல்வியும் கற்பிக்கப்படுகின்றன. சிங்கப்பூர் பலதுறை தொழிற்கல்வியில் 10 வகையான பிரிவுகள் உள்ளன. அவை வணிகம், அறிவியல், கட்டடக்கலை, கலை மற்றும் தொடர்புத்துறை, வடிவமைப்பு, எண்ணியல் மற்றும் ஊடகம், இன்ஃபோகாம், பொறியியல், கணிதம், கடல் சார்ந்த கல்வி, கல்வி வளர்ச்சித்துறை இவையனைத்துக் கல்விகளும் இங்கு கற்பிக்கப்படுகின்றன. வசதிகள் இங்கு நிறைய வசதிகள் உள்ளன. அவை 6 சாப்பாட்டு கடைகள், விரைவு உணவகங்களான மெக்டோனல்ஸ், கேஎப்சி, ஸ்டார் பக் காபி கடை, மற்றும் சப் வே, நீச்சல் குளம், விளையாட்டுத் திடல், உடற்பயிற்சி மையம், கைப்பந்தாட்ட களம், 400 மீட்டர் ஓடு களதளம், 4 மாடி உயரம் கொண்ட விமான தொங்கிகள், ஆய்வகங்கள், ஆராய்ச்சி மற்றும் வளர்ச்சிக்கூடம், டென்னிஸ் களங்கள், பூப்பந்தாட்டக் களங்கள், கூடைப்பந்தாட்டக் களங்கள், 2 நூலகங்கள், வங்கி தொடர்பான வசதிகளான 6 ஏடிஎம்கள் மற்றும் மாணவர்களின் பயிற்சிகாக இருக்கும் 4 விமானங்கள் (Hawker HS 125-700A, King air B90, A4SU super skyawk and Bell UH-IH helicopter) உள்ளிட்டவையே அவ்வசதிகள். உதவி திட்டங்கள் சிங்கப்பூர் பலதுறை தொழிற்கல்வியில் உதவித்தொகை மற்றும் திறமைக்கான உதவித் திட்டமும் உண்டு. பொறியியல் துறைக்கான உதவித்திட்டம், விளையாட்டு மற்றும் கலைக்கான உதவித்திட்டமும் இங்குள்ளது. மாணவர்களின் கல்வி முடிவுகளைப் பொருத்தும் இந்த உதவித் தொகை அமையும். மேலும் துணைப்பாட நடவடிக்கைகளின் சிறப்புக்காகவும், விரிவுரையாளர்களின் சிபாரிசுக்காகவும் இந்த உதவித்தொகை வழங்கப்படுகிறது. விருதுகள் ISO 9001 மற்றும் ISO 1400 சான்றிதழ்கள் இந்த பலதுறை தொழிற்கல்விமையத்துக்கு வழங்கப்பட்டுள்ளன. மக்கள் முன்னேற்றம் மற்றும் குடும்ப நலத்துக்கான சிங்கப்பூர் பொது சேவை விருதும் பெற்றுள்ளது இந்த பலதுறைத் தொழிற்கல்விமையம். அதுமட்டும் அல்லாமல் ஜனாதிபதி விருது 2010-லும், 2011-ல் தென்மேற்கு சுற்று சூழல் மற்றும் சமூக விருதும் இந்த மையத்திற்கு வழங்கப்பட்டது.

நிவேதிதா ஜுராங் உயர்நிலைப்பள்ளி